**DEDDF RheolEIDDIO ac AROLygu Gofal CYMDEITHASOL (CYMRU) 2016**

**Cwestiynau cyffredin**

1. **Pam mae Deddf Rheoleiddio ac Arolygu Gofal Cymdeithasol (Cymru) 2016 yn cael ei chyflwyno?**

Mae’r Ddeddf yn cael ei chyflwyno er mwyn sicrhau gwelliant parhaus yn **ansawdd y gofal a’r cymorth** yng Nghymru. Mae’n ymgorffori amcanion Deddf Cymdeithasol a Llesiant (Cymru) 2014 a Deddf Llesiant Cenedlaethau’r Dyfodol (Cymru) 2015.

1. **Ar bwy mae Deddf Rheoleiddio ac Arolygu Gofal Cymdeithasol (Cymru) 2016 yn effeithio?**

Bydd y Ddeddf yn effeithio ar y sector gofal a chymorth: amrediad eang o sefydliadau, rheolwyr a staff, yn ogystal â phobl sy’n defnyddio gwasanaethau rheoledig gofal a chymorth.

1. **Beth ydy’r prif newidiadau y mae Deddf Rheoleiddio ac Arolygu Gofal Cymdeithasol (Cymru) 2016 yn eu cyflwyno?**

Mae pum prif faes o newidiadau o dan y Ddeddf:

* [Mae’r Ddeddf yn sefydlu Gofal Cymdeithasol Cymru](http://www.cgcymru.org.uk/edrms/157968/)
* [Rheoliad gweithlu gofal cymdeithasol](http://www.cgcymru.org.uk/edrms/157969/)
* [Rheoliad darparwyr gwasanaethau gofal cymdeithasol](http://www.cgcymru.org.uk/edrms/157967/)
* [Dulliau newydd awdurdodau lleol o fynd ati i arolygu a sut maen nhw’n riportio](http://www.cgcymru.org.uk/edrms/157965/)
* [Gofynion ar awdurdodau lleol a Gweinidogion Llywodraeth Cymru o ran sefydlogrwydd y farchnad ac arolygiaeth](http://www.cgcymru.org.uk/edrms/157966/)
1. **Pryd byddwn ni’n cael rhagor o fanylion am y newidiadau bydd Deddf Rheoleiddio ac Arolygu Gofal Cymdeithasol (Cymru) 2016 yn eu cyflwyno?**

Bydd gofynion manwl ar gyfer yr holl newidiadau yn cael eu cynnwys mewn rheoliadau y bydd Llywodraeth Cymru yn eu datblygu. Ymgynghorwyd ar y rheoliadau ar gyfer y gweithlu a rhai rheoliadau gwasanaethau (cofrestru fel darparwr gwasanaeth, amrywiad yn y cofrestru, ystadegau blynyddol darparwyr gwasanaeth a gwybodaeth i’w cynnwys mewn hysbysiad i awdurdodau leol) yn ystod cyfnod un, rhwng Mehefin a Medi 2016. Mae’r rheoliadau drafft hyn yn dod gerbron y Cynulliad Cenedlaethol yn ystod tymor y Gaeaf 2016 er mwyn caniatáu i reoliadau’r gweithlu ddod i rym yn Ebrill 2017.

Ymgynghorir ar weddill y rheoliadau – yn cynnwys y gofynion sydd i'w gosod ar ddarparwyr gwasanaeth ac unigolion cyfrifol, troseddau sy’n deillio o’r gofynion hyn, gofynion ar awdurdodau lleol, gwasanaethau eiriolaeth rheoledig, sefydlogrwydd y farchnad ac arolygiaeth y farchnad – yn ystod cyfnod dau yn Haf 2017. Bydd drafft i reoliadau gwasanaeth yn dod o flaen y Cynulliad Cenedlaethol yn ystod Gaeaf 2017 i ganiatáu i’r rheoliadau gwasanaeth ddod i rym yn Ebrill 2018.

1. **Ble ga i ragor o wybodaeth am Ddeddf Rheoleiddio ac Arolygu Gofal Cymdeithasol (Cymru) 2016?**

Mae’r cwestiynau cyffredin hyn yn rhan o gyfres o ddeunyddiau codi ymwybyddiaeth am y Ddeddf. [Gellir cael adnoddau ychwanegol yma](http://www.cgcymru.org.uk/adnoddau-dysgu-deddf-rhagc/).